
Ministru kabineta noteikumi Nr. 856
Rīgā 2024. gada 17. decembrī (prot. Nr. 53 64. §)
Grozījumi Ministru kabineta 2021. gada 18. maija noteikumos Nr. 316 "Noteikumi par asistenta, pavadoņa un aprūpes mājās pakalpojumu personām ar invaliditāti"
Izdoti saskaņā ar Invaliditātes likuma 12. panta piekto, 5.1, 5.2, sesto, 6.1 un septīto daļu un Sociālo pakalpojumu un sociālās palīdzības likuma 13. panta vienpadsmito daļu un 23. panta ceturto daļu
· 1. Izdarīt Ministru kabineta 2021. gada 18. maija noteikumos Nr. 316 "Noteikumi par asistenta, pavadoņa un aprūpes mājās pakalpojumu personām ar invaliditāti" (Latvijas Vēstnesis, 2021, 96. nr.; 2022, 101. nr.; 2023, 8., 59., 250. nr.) šādus grozījumus:
· 1.1. izteikt tiesību akta izdošanas pamatojuma norādi šādā redakcijā:
· "Izdoti saskaņā ar Invaliditātes likuma 12. panta piekto, 5.1, 5.2, sesto, 6.1 un septīto daļu un Sociālo pakalpojumu un sociālās palīdzības likuma 13. panta vienpadsmito daļu un 23. panta ceturto daļu";
· 1.2. izteikt 1.3. apakšpunktu šādā redakcijā:
· "1.3. maksimālo apjomu, kādā aprūpes mājās pakalpojumu var piešķirt bērnam ar invaliditāti, kuram ir izsniegts Veselības un darbspēju ekspertīzes ārstu valsts komisijas (turpmāk – komisija) atzinums par īpašas kopšanas nepieciešamību, un personai līdz 24 gadu vecumam, kurai īpašas kopšanas nepieciešamība pēc pilngadības sasniegšanas tiek turpināta, kā arī asistenta pakalpojuma un pavadoņa pakalpojuma apjomu;";
· 1.3. izteikt 1.6. apakšpunktu šādā redakcijā:
· "1.6. valsts līdzfinansējuma apmēru un tā piešķiršanas kārtību aprūpes mājās pakalpojumam bērniem ar invaliditāti, kuriem komisija izsniegusi atzinumu par īpašas kopšanas nepieciešamību.";
· 1.4. izteikt 14.9.1 apakšpunktu šādā redakcijā:
· "14.9.1 ģimenes (vispārējās prakses) ārsta vai ārstējošā ārsta apliecinājumu, ka persona saņem ķīmijterapiju, staru terapiju vai hormonu terapiju, ja personai ir konstatēts ļaundabīgs audzējs terminālajā stadijā ar nelabvēlīgu prognozi un šāda informācija ir nepieciešama, lai lemtu par šo noteikumu 17. punktā noteiktā pakalpojuma piešķiršanu;";
· 1.5. izteikt 15.1.4. apakšpunktu šādā redakcijā:
· "15.1.4. ir konstatēts ļaundabīgs audzējs terminālajā stadijā ar nelabvēlīgu prognozi, kura dēļ nepieciešams saņemt simptomātisku terapiju;";
· 1.6. izteikt 17. punktu šādā redakcijā:
· "17. Ja atbilstoši šo noteikumu 1. pielikuma 7. punktam asistenta pakalpojums nepienākas, taču personai ir noteiktas medicīniskas indikācijas vieglā automobiļa speciālai pielāgošanai un pabalsta saņemšanai transporta izdevumiem, un nieru mazspējas dēļ nepieciešamas hemodialīzes procedūras vai ir ļaundabīgs audzējs terminālajā stadijā ar nelabvēlīgu prognozi un persona saņem ķīmijterapiju, staru terapiju vai hormonu terapiju, sociālais dienests uz vienu gadu piešķir asistenta pakalpojumu 40 stundas mēnesī.";
· 1.7. izteikt 35. punktu šādā redakcijā:
· "35. Valsts nodrošinātais finansējuma apmērs par vienu asistenta pakalpojuma un pavadoņa pakalpojuma sniegšanas stundu ir 6,01 euro, kas ietver:
· 35.1. asistenta un pavadoņa atlīdzību ne mazāk kā 5,72 euro apmērā, tai skaitā darba samaksu, valsts sociālās apdrošināšanas obligātās iemaksas un iedzīvotāju ienākuma nodokli;
· 35.2. pakalpojumu administrēšanas izdevumus ne vairāk kā 0,29 euro apmērā.";
· 1.8. izteikt VI nodaļas nosaukumu šādā redakcijā:
· "VI. Aprūpes mājās pakalpojuma bērniem ar invaliditāti un personām līdz 24 gadu vecumam ar invaliditāti maksimālais apjoms un valsts līdzfinansējums";
· 1.9. izteikt 44. punktu šādā redakcijā:
· "44. Bērnam ar invaliditāti, kuram komisija izsniegusi atzinumu par īpašas kopšanas nepieciešamību, un personai līdz 24 gadu vecumam, kurai pēc pilngadības sasniegšanas turpinās īpašas kopšanas nepieciešamība, aprūpes mājās pakalpojuma maksimālais apjoms ir 80 stundas mēnesī. Pašvaldība var noteikt lielāku  pakalpojuma apjomu, nepārsniedzot 160 stundas mēnesī.";
· 1.10. svītrot 45. punktu.
· 2. Šo noteikumu 1.7. apakšpunkts stājas spēkā 2025. gada 1. janvārī.

